**Գավառ համայնքի ղեկավար Գուրգեն Մարտիրոսյանի ուղերձը**

**Բանակի օրվա առթիվ**

Հարգելի՛ հայրենակիցներ, հայո՛ց բանակի քաջարի մարտիկներ։

Շնորհավորում եմ բոլորիս մեզ համար ամենակարևոր տոներից մեկի՝ Հայոց բանակի կազմավորման առթիվ։

Հայոց բանակի գոյությունը առանցքային է մեր պետության պահպանման և մեր ազգի գոյատևման գործում։ Հայ զինվորի անսահման նվիրումի ու կյանք արժեցող պայքարի շնորհիվ հայոց բանակը այսօր էլ շարունակում է մնալ հայի ու Հայաստանի անվտանգ լինելիության երաշխավորը։

Հայոց բանակի մեր սպաներին, զինծառայողներին և զինվորական գործի բոլոր նվիրյալներին մաղթում եմ քաջառողջություն, տոկունություն, իրենց հայրենանվեր գործում՝ հաջողություններ։

Շնորհավորում եմ սահմանապահ մեր բոլոր զինվորներին, նրանց ծնողները պետք է հպարտ լինեն իրենց զավակներով և մշտապես գոտեպնդեն նրանց՝ իրենց հայրենանվեր առաքելության համար։

Մեր բարեմաղթանքները ձե՛զ, մեր զինվոր-զավակներ։

Խնկարկում ու խոնարհում հերոսացած հայորդիների հիշատակին․ մենք նրանց մշտապես հիշում ենք և երախտապա՛րտ ենք․․․

Շնորհավո՛ր տոնդ, Հայո՛ց բանակ,

Աստված պահապա՛ն մեր երկրին ու մեր զինվորին։

***Լավագույն մաղթանքներով՝ Գավառ համայնքի ղեկավար՝***

***Գուրգեն Երվանդի Մարտիրոսյան***